CELEX: 62007CA0138
Language: da
Date: 2009-02-12 00:00:00
Title: Sag C-138/07: Domstolens dom (Første Afdeling) af 12. februar 2009 — Belgische Staat mod N.V. Cobelfret (anmodning om præjudiciel afgørelse fra Hof van beroep te Antwerpen — Belgien) (Direktiv 90/435/EØF — artikel 4, stk. 1 — direkte virkning — nationale bestemmelser, som tilsigter at ophæve dobbeltbeskatning af udloddet udbytte — udelukkende fradrag for modtaget udbytte i moderselskabets beskatningsgrundlag, i det omfang moderselskabet har et skattepligtigt overskud)

4.4.2009   
            
            
               DA
            
            
               Den Europæiske Unions Tidende
            
            
               C 82/3
            
         Domstolens dom (Første Afdeling) af 12. februar 2009 — Belgische Staat mod N.V. Cobelfret (anmodning om præjudiciel afgørelse fra Hof van beroep te Antwerpen — Belgien)
   (Sag C-138/07) (1)
   
   (Direktiv 90/435/EØF - artikel 4, stk. 1 - direkte virkning - nationale bestemmelser, som tilsigter at ophæve dobbeltbeskatning af udloddet udbytte - udelukkende fradrag for modtaget udbytte i moderselskabets beskatningsgrundlag, i det omfang moderselskabet har et skattepligtigt overskud)
   (2009/C 82/05)
   Processprog: nederlandsk
   Den forelæggende ret
   Hof van beroep te Antwerpen
   Parter i hovedsagen
   
      Sagsøger: Belgische Staat
   
      Sagsøgt: N.V. Cobelfret
   Sagens genstand
   Anmodning om præjudiciel afgørelse — Hof van beroep te Antwerpen — fortolkning af artikel 4 i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater (EFT L 225, s. 6) — nationale bestemmelser, der har til formål at hindre dobbeltbeskatning af udloddet udbytte — betingelser
   Konklusion
   Artikel 4, stk. 1, første led, i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater skal fortolkes således, at den er til hinder for en medlemsstats lovgivning som den i hovedsagen omhandlede, hvorefter udbytte, som et moderselskab modtager, indgår i moderselskabets beskatningsgrundlag for derefter at fratrækkes i dette beskatningsgrundlag med 95 %, for så vidt som der for den omhandlede skatteperiode efter fradrag for andre fritagne udbytter består et overskud.
   Artikel 4, stk. 1, første led, i direktiv 90/435 er ubetinget og tilstrækkeligt præcis til at kunne påberåbes ved de nationale domstole.
   
      (1)  EUT C 117 af 26.5.2007.